**OPEA515** Syksy 2023

**LIIKUNNAN PEDAGOGINEN PÄIVÄKIRJA**

*”Havainnoiminen, keskusteleminen, kuunteleminen, kirjoittaminen, lukeminen ja ajatteleminen ovat keinoja rikastuttaa opettajaksi oppimista. Tätä itsekasvatuksen valikkoa sinun toivotaan hyödyntävän mahdollisimman monipuolisesti harjoitteluissa.”*

**Pedagogisen päiväkirjan lomakkeet 1 ja 2 tehdään harjoittelun** **alussa**.

**Lomake 1 Oppilaita koskeva lähtötilanneanalyysi** (oppilaantuntemus)

Perustuu ensimmäiseen ohjauskeskusteluun ja pohjatunnin havainnointiin. Lähtötilanneanalyysin perusteella laaditaan opetuksen *jaksosuunnitelma*, josta ilmenee opetuksen eteneminen. Oppilaantuntemus on opettajan työn keskeinen peruspilari.

**Lomake 2** **Itseä koskeva lähtötilanneanalyysi** (itsetuntemus)

Annetaan ohjaajalle ensimmäisen tapaamisen yhteydessä.Pedagogisten opintojen ennakkotehtävä (kesä 2023) on toimitettu ohjaajallesi jo ennalta. Näiden ja keskustelujen avulla ohjaajasi voi helpottaa ajattelu- ja kehitysprosessiesi jäsentämistä heti ohjauksen alusta lukien. Perusharjoittelussa myös *opetusfilosofiasi* periaatteiden konkretisoituminen ja siirtäminen käytäntöön on olennaista. Siksi sinun tulee esittää jo jakson alussa ohjaajallesi konkretisointeja, miten aiot työstää omaa opetusfilosofiaasi jakson aikana. Niiden toteutumiseen palataan jakson päättyessä.

**Lomakkeet 3 ja 4 tehdään harjoittelun päättyessä ja lomake 5 täyttyy harjoittelun aikana.**

**Lomake 3** **Oppilaita ja heidän oppimistaan koskeva kokoava analyysi jakson päättyessä**

Kaikissa harjoitteluissa oppilaat ja heidän oppimisensa sekä hyvinvointinsa ovat ensisijaisimpia. Täytä sen vuoksi tämä lomake (3) huolella ja luovuta se omalle ohjaajallesi ennen kokoavaa loppukeskustelua. Liitä mukaan myös oppilaita koskeva *sanallinen* *arviointi* (vähintään 15 oppilaasta)*.*

**Lomake 4** **Itseä koskeva kokoava analyysi jakson päättyessä**

Itsearviointi luovutetaan omalle ohjaajalle ennen kokoavaa loppukeskustelua. Ohjaaja ilmoittaa ajankohdan, milloin lomake tulee olla viimeistään jätetty. Kokoavan analyysin tulee ilmentää *myös vertailua,* mitä uusia pedagogisia oppimiskokemuksia/oivalluksia tämä harjoittelu synnytti suhteessa aiempiin opetuskokemuksiin. Merkityksellinen pohdintakohde on myös, *miten harjoittelukokemuksesi tukivat opetusfilosofiaasi* sekä mitkä ovat itse määrittelemäsi *kehittymishaasteet* syventävässä harjoittelussa.

**Lomake 5** **Opetuksen seuranta ja muut tehtävät**

Ohjattuun perusharjoitteluunsisältyy lisäksi:

1. *Yksittäinen vertaispalauteseuranta*. Vertaispalauteseurannat merkitään lomakkeen kohtaan 5a. Vertaispalauteseuranta sisältää tunnin arvioinnin opiskelijoiden laatimaa lomaketta käyttäen sekä palautekeskustelun tunnin pitäjän kanssa.
2. Osallistuminen *muihin tehtäviin* merkitään lomakkeen kohtaan 5b.
3. Osallistuminen r*yhmäkuunteluun* merkitään lomakkeen kohta 5c. Huom! Osa ryhmäkuunteluista toteutetaan OPEA525:n aikana.

Ohjaava opettaja varmistaa ennen OPEA515 opintosuoritusmerkinnän allekirjoittamista, että kaikki

opetustunnit on toteutettu hyväksytysti, lomakkeet 1 - 4 täytetty huolella sekä lomakkeen 5 opetuksen seurannat, opintopiirityöskentely ja ryhmäkuuntelut ovat kunnossa.

**Huom!** Kaikki lomakkeet 1 - 4 täytetään huolella tekstinkäsittelynä, ei käsin.

Mitään em. lomakkeista ei tarvitse toimittaa didaktikoille.

**Ohjattu perusharjoittelu (OPEA515) LOMAKE 1**

|  |
| --- |
| **OPPILAITA KOSKEVA LÄHTÖTILANNEANALYYSI** |
| **Opiskelija:** |
| **Opetusryhmä:** |

Laadi oppilaita koskeva lähtötilanneanalyysi (2 - 3 sivua), jossa tuot esille seuraavat asiat:

1. Tee koonti, johon merkitset opetusjaksosi tuntien päivämäärät ja aiheet
2. **Kuvaus** opetusryhmäsi **lähtötilannetiedoista.** Laadi kuvauksesi mahdollisimman konkreettisesti ja yksilöidysti oman pohjatunnin havaintojesi ja muiden opetusryhmääsi koskevien seurantojen sekä ohjaajasi kanssa käymäsi keskustelun perusteella.
3. **Jaksosuunnitelma:** Kirjoita saamiesi lähtötilannetietojen, ryhmän aiempien oppimiskokemusten ja opetussuunnitelman perusteella opetukses**i** jaksosuunnitelma, joka sisältää:

* **Päätavoitteet**
  + *oppimista* koskevat päätavoitteet
  + *kasvatukselliset* päätavoitteet
  + päätavoitteet jaksolla voivat olla esimerkiksi: fyysis-motorisia (fyysinen toimintakyky, motoriset taidot), sosioemotionaalisia/sosiaalis-affektiivisia, kognitiivisia (esim. tietäminen, ymmärtäminen, muistaminen, oivaltaminen),

eettisiä tai esteettisiä

* + - pyri löytämään tavoitteiden asettamisen avulla jaksolle ’*punainen lanka’*
* **Typistetyt tuntisuunnitelmat**, joihin kuhunkin kirjaat
  + tunnin päivämäärän ja aiheen, keskeiset sisällöt ja niiden ydinasiat (1-3 kpl)

1. Lisäksi pohdi ja suunnittele seuraavia asioita:

* Opetusmenetelmät/työtavat
* Soveltaminen ja eriyttäminen*:* oppilaat ovat erilaisia oppijoita ja usein eritasoisia, miten huomioit tämän opettajana?
* Arviointi: Mitä opettaja arvioi jakson aikana ja miten? Millaisia kriteerejä *sanalliseen arviointiin*?Miten palautetta annetaan jakson aikana? Miten oppilaat osallistuvat arviointiin, itsearviointi?
* Miten huomioit ops:n laaja-alaisen oppimisenja harjoitteluoppilaitoksesi painopistealueet (esim. vuositeemat) jaksollasi?
* **Anna jaksosuunnitelma ohjaajallesi ennen ensimmäistä harjoitustuntiasi sovitulla tavalla.**

**HUOM! Jokaiselle tunnille** laaditaan **lisäksi tuntisuunnitelma**. Voit käyttää Liikunnalta tuttua lomaketta – tai voit käyttää omaa luovuuttasi!

**Ohjattu perusharjoittelu (OPEA515) LOMAKE 2**

|  |
| --- |
| **ITSEÄ KOSKEVA LÄHTÖTILANNEANALYYSI** |
| **Opiskelija:** |

Laadi opetusfilosofia I -työtäsi ja kesän ennakkotehtävää hyödyntäen kuvaus (1-2 sivua), josta ilmenevät seuraavat asiat:

1. Omat ammatilliset ja persoonalliset **vahvuutesi ja kuinka** pyrit hyödyntämään niitä

OPEA515 -harjoittelussa.

1. Liikunnan opettajana toimimiseen liittyvät **keskeisimmät kehittymishaasteesi** sekä mitä toivot oppivasi nimenomaan *tässä harjoittelujaksossa* ja miksi.
2. Osoita lisäksi mahdollisimman konkreettinen suunnitelma, kuinka aiot prosessoida opetusfilosofiaasi ja siirtää opetusfilosofiasi periaatteita käytäntöön OPEA515 aikana. Mihin kysymyksiin keskityt ja miten (esim. vuorovaikutus, oppilastuntemus, toisen huomiointi, ryhmän hallinta, taitojen oppiminen)?
3. Mitkä omista lähtötilannetekijöistäsi ovat **uusia tai** **erilaisia verrattuna pedagogisiin perusopintoihin** ja miksi?

**Ohjattu perusharjoittelu (OPEA515) LOMAKE 3**

|  |
| --- |
| **OPPILAITA KOSKEVA KOKOAVA ANALYYSI** |
| Opiskelija: |
| Opetusryhmä: |

Esitystapasi voi olla vapaamuotoinen (1-2 sivua) käsitellen seuraavia asioita:

* 1. Arvioi mahdollisimman konkreettisesti ja yksilöidysti opetusryhmällesi asettamiesi **oppimis- ja kasvatustavoitteiden toteutumista**. Mitkä jaksolle asettamasi tavoitteet toteutuivat ja mitkä mahdollisesti eivät jaksosi aikana ja miksi?
  2. Kirjaa myös **opetusryhmää ja oppilaita koskevia muita havaintoja**, joita teit jakson tuntitilanteiden aikana asettamiesi jakson tavoitteiden suunnassa. Mitä havaintoja teit ryhmän dynamiikasta?
  3. Esitä oma ehdotuksesi ohjaajallesi, mistä ko. ryhmän kanssa olisi mielestäsi **perusteltua jatkaa**opettamillasi sisältöalueilla ja mitä kasvatuksellisia asioita sinun mielestäsi tulisi erityisesti korostaa tämän ryhmän suhteen.

HUOM! Liitä tekemäsi vähintään 15 oppilasta koskeva **sanallinen arviointi** + arviointikriteerit/perusteet analyysisi liitteeksi.

**Ohjattu perusharjoittelu (OPEA515) LOMAKE 4**

|  |
| --- |
| **ITSEÄ KOSKEVA KOKOAVA ANALYYSI** |
| Opiskelija: |

Esitystapasi voi olla vapaamuotoinen (1-2 sivua) käsittelen seuraavia asioita:

1. **Mitä uutta opit** itsestäsi opettajana, kasvattajana ja arvioijana tämän jakson aikana suhteessa lähtötilanteeseesi sekä aiempiin opetus- ja harjoittelukokemuksiisi?
2. Mitkä olivat jakson aikana **merkittävimmät myönteiset pedagogiset oppimiskokemuksesi** ja miksi ne muodostuivat merkittävimmiksi?
3. Missä opetus- ja kasvatuskysymyksissä koit jaksosi aikana **eniten epävarmuutta** ja miksi?
4. Mitkä omaan opettajuuteesi liittyvät asiat koet **keskeisimmiksi haasteiksesi seuraavassa harjoittelujaksossa** *OPEA525?* Mihin haluaisit syventyä tulevassa harjoittelussa?
5. Miltä osin tämä harjoittelu edisti/jäsensi/selkeytti omaa opetusfilosofiaasi ja mitkä asiat/tapahtumat/henkilöt saivat aikaan sen suhteen mahdollisesti tapahtuneita muutoksia. Muuttuiko opetusfilosofiasi tämän harjoittelun perusteella? Päivitä raporttiin oman **opetusfilosofiasi käsitekartta.**
6. Pohdi jo etukäteen, minkälaisen opetuskokeilun haluaisit toteuttaa tulevassa harjoittelussa (Opetuskokeilu-tehtävä tutkivalla otteella OPEA525)?

**Ohjattu perusharjoittelu (OPEA515) LOMAKE 5**

|  |
| --- |
| **KOONTI OPETUKSEN SEURANNOISTA JA MUISTA TEHTÄVISTÄ**  **Ohjaaja tarkastaa ja allekirjoittaa lomakkeen jakson koontikeskustelun yhteydessä.** |
| Opiskelija: |

Pidettävien harjoitustuntien määrä on **10 x 75min/9 x 90 min/12 x 45 min.**

**5 a Opetuksen seurannat** monipuolisesti eri aineissa (vertaispalautelomake), yhteensä

**kuusi (6) seurantakertaa.** HUOM! Jälkitunti voidaan laskea seurantakerraksi.

|  |  |  |  |  |
| --- | --- | --- | --- | --- |
| Pvm. | klo | Opetusryhmä | Harjoittelija | Tunnin aihe/päätavoite |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**5 b Opintopiirityöskentely, 12 tuntia**

|  |  |  |
| --- | --- | --- |
|  | PVM | Suori-tettu |
| 1. Perehtyminen Norssin käytänteisiin & palo- ja pelastussuunnitelma (Jari Laine & Norssin ohjaajat) | ti 5.9.  16.15-17.45 |  |
| 1. ”Liikunnanopetuksen eettiset kysymykset” (Norssissa ohjausryhmittäin) | ke 20.9. |  |
| 1. Digi-yo paja (Mika Antola) | ke 20.9. klo 11.45-13.00 |  |
| 1. Opiskeluhuolto (Tuija Kilpeläinen) | ke 20.9 klo 08.15-09.30 |  |
| 1. a)Perehtyminen liikunnan koulukohtaiseen opetussuunnitelmaan (perusopetus ja lukio), lukujärjestyksestä jaksosuunnitelmaan (Norssin ohjausryhmittäin) |  |  |
| b) Sanallisen arvioinnin toteuttaminen vähintään 15 oppilaalle |  |  |
| c) Kodin ja koulun yhteistyö: Henkilökohtainen Wilma-merkintä jokaiselle oman opetusryhmän oppilaalle (OPEA515 tai OPEA525 aikana) |  |  |
| 1. Liikunta ja teknologia + etäopetuskäytänteitä |  |  |

**5 c Ryhmäkuunteluihin osallistuminen** (OPEA515/OPEA525 aikana)

|  |  |
| --- | --- |
|  | Suoritettu PVM |
| 1. Vuorovaikutus/Oppimisen ilo (Kikka/Tommi) |  |
| 1. Vieraan aineen kuuntelu   **(ilmoittaudu etukäteen** jari.laine@norssi.jyu.fi) |  |

**Opetusjaksoa OPEA515 koskeva ohjaajan hyväksymismerkintä**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
pvm ohjaaja  
(Opiskelija säilyttää allekirjoitetun lomakkeen itsellään oikeusturvasyistä. Ohjaaja lähettää hyväksymistä koskevan tiedon Jari Laineelle, joka vie suoritusmerkinnät opintorekisteriin.)